અમુક સમયે જરૂર છે ચાલો માન્યું, પણ સાવ કામ-ધંધા વગર હાઈ..હેલ્લો…નું શું કામ ? અને પાછા આપણે બીઝી હોઈએ કે કોઈ કારણોસર જવાબ આપી શકવા સક્ષમ ન હોઈએ તો વળી પાછી ગેરસમજણ ઉભી થાય. મોબાઈલમાં ઈન્સ્ટન્ટ મેસેજ અને એસ.એમ.એસ. નો જન્મ જ ઈમરજન્સી માટે થયો હશે. પણ આને તો ચેટીંગ અડ્ડા બનાવી દેવાયું છે. જે આપણને ઓળખે છે, તેને ઓળખાણની જરૂર નથી અને નથી ઓળખતા એમને વધુ ઓળખની જરૂર પણ નથી. પર્સનલ વાતોમાં પણ એક મર્યાદા હોય. હવે બને છે એવું કે અગત્યના મેસેજ પણ આમાં એવોઈડ થઈ જાય છે. ખરેખર જયારે જરૂર હોય કે અગત્યનું હોય ત્યારે જ કામ નથી લાગતું.